Ιωάννης Δ΄ του Έχμοντ

Ο Ιωάννης Δ΄, ολλανδ: Jan IV van Egmond (1499, Έχμοντ ααν ντεν Χόεφ - Απρίλιος 1528, κοντά στη Φερράρα) από τον Οίκο του Έχμοντ ήταν ο 2ος κόμης του Έχμοντ, κύριος του Χόοχβουντ, Άαρτσβουντ και Μπάερ και ο 10ος κύριος του Πούρμερεντ, Πούρμερλαντ και Ίλπενταμ. Η εκτέλεση του γιου του Λάμορααλ έγινε αφορμή Επανάστασης και Ανεξαρτησίας των Κάτω Χωρών.

Βιογραφία
Ήταν ο μεγαλύτερος γιος του Ιωάννη Γ΄ κόμη του Έχμοντ και της Μαγδαληνής του Βέρντενμπουργκ. Το 1516 διαδέχτηκε τον πατέρα του ως κόμης του Έχμοντ και έγινε ιππότης στο Τάγματος του Χρυσόμαλλου Δέρατος. Ο Κάρολος Ε΄ της Γερμανίας τον έκανε το 1527 επικεφαλής του ελαφρού πεζικού στη Νάπολη και το Μιλάνο. Έναν χρόνο αργότερα, ο Ιωάννης απεβίωσε κοντά στη Φερράρα, σε ηλικία 29 ετών.

Οικογένεια 
Νυμφεύτηκε το 1516 στις Βρυξέλλες με τη Φρανσουάζ του Οίκου του Λουξεμβούργου (1495-1557), κόρη του Ιακώβου Β΄ κυρίου του Φιέν και είχε παιδιά:
 Μαργαρίτα (1517 - 10 Μαρτίου 1554, Μπαρ-λε-Ντυκ), παντρεύτηκε τον Νικόλαο του Οίκου της Λωρραίνης δούκα του Mερκέρ (1524–1577).
 Λουίζα 1553-1601, παντρεύτηκε τον Ερρίκο Γ΄ της Γαλλίας & Πολωνίας.
 Κάρολος (απεβ. στην Καρθαγένη στις 7 Δεκεμβρίου 1541, αφού αρρώστησε κατά τη διάρκεια της αποτυχημένης εκστρατείας της Αλγερίας), 3ος κόμης του Έχμοντ.
 Λάμορααλ (1522–1568), 4ος κόμης του Έχμοντ. Η εκτέλεσή του έγινε αφορμή της Επανάστασης (και Ανεξαρτησίας) των Κάτω Χωρών.

Παραπομπές σe πηγές

Ιππότες του Τάγματος του Χρυσόμαλλου Δέρατος
Ολλανδοί ευγενείς
Οίκος του Έχμοντ